
Matematik, Niveau C
1. Kort elevrettet beskrivelse

Matematik skal du bruge i en erhvervsfaglig sammenhæng. Dvs det matematik du bliver undervist i skal du også kunne bruge til erhvervsfaglige opgaver i din valgte uddannelse. 

2. Fagets mål

a. Formelle mål

Formålet med faget er, at eleverne bliver i stand til at anvende matematisk modellering til løsning eller analyse af praktiske opgaver og til at kommunikere derom. Hvor faget indgår som obligatorisk del af en erhvervsuddannelse, bidrager det til elevernes erhvervsfaglige kvalificering, således at de bliver i stand til at foretage beregninger inden for det relevante erhvervsområde.
Den overordnede hensigt med faget er at udvikle elevens matematiske kompetencer ved arbejde med det faglige stof. Det faglige stof fastsætter, hvilke matematiske emner og hvilken sværhedsgrad af stoffet eleven forventes at kunne bringe i anvendelse. Det fastsættes forud for undervisningen, hvordan kernestof og mål kombineres, så denne læring understøttes bedst muligt.


b. Læringsmål

1. Anvende matematisk modellering til formulering, afgrænsning, analyse og løsning af enkle som komplekse opgaver samt undersøgelse af spørgsmål fra erhverv, hverdag eller samfund, herunder vurdere og reflektere over resultatet og dets validitet (modelleringskompetence),
2. anvende tal og symboler samt kendte og ukendte formeludtryk præcist (symbolkompetence),
3. forstå og anvende matematiske begreber, tankegang og metoder samt vælge og gøre rede for forskellige repræsentationer af det samme matematiske stof (tankegangs- og repræsentationskompetence),
4. formidle forhold af matematisk karakter mundtligt og skriftligt ved vekslende anvendelse af et præcist matematisk symbolsprog og hverdagssproget (kommunikationskompetence),
5. anvende relevante hjælpemidler (hjælpemiddelkompetence) og
6. udføre og forholde sig til eget og andres ræsonnement (ræsonnementskompetence).

Tal- og symbolbehandling (obligatorisk)
1. Regneregler, herunder parenteser og regningsarternes hierarki
2. Regning med procent, potenser og rødder
3. Simpel algebraisk manipulation
4. Reduktion
5. Anvendelse af regnetekniske hjælpemidler

Erhvervsfagligt emne/projektforløb (obligatorisk)
I undervisningen inddrages et projektforløb, hvor eleven får mulighed for at anvende matematikken til at undersøge spørgsmål af praktisk karakter ved hjælp af matematisk modellering.
Hvor undervisningen er obligatorisk i en uddannelse, tages der udgangspunkt i situationer fra elevens erhverv.
Der kan eventuelt inddrages andre forhold. Hvor undervisningen er tilvalgt, findes emnet for projektet i erhverv, det private liv eller samfundet.
Projektforløbet har udgangspunkt i et projektoplæg udarbejdet af læreren. Projektoplægget fastsætter rammerne for projektet og sikrer et tilstrækkeligt matematisk niveau. Projektforløbet skal give eleven mulighed for at arbejde med opstilling, afgrænsning, løsning og konklusion på spørgsmålene samt fortolkning af resultatet.

Geometri (supplerende stof)
1. Plangeometriske figurer samt punkt, linjer og vinkler
2. Rumlige figurer, herunder rumfang og overfladeareal

Funktioner og grafer (supplerende stof)
1. Koordinatsystemet
2. Lineære funktioner, andengradsfunktioner, eksponentielle funktioner og logaritmefunktioner med tilhørende grafiske afbildninger
3. Regressionsanalyse
4. Løsning af ligninger og simple uligheder

Trigonometri (supplerende stof)
1. Enhedscirkelen
2. Sinus, cosinus og deres respektive grafer
3. Trigonometriske funktioner
4. Trigonometriske formler for retvinklede trekanter samt sinus- og cosinusrelationerne

3. Arbejdsformer og studietid

Der er individuelle arbejde, gruppearbejde og tavleundervisning.
For EUD er der 2 ugers matematikundervisning, svarende til 69,33 lektioner, eksklusiv eksamenstid. 
For EUX er der 4 ugers matematikundervisning, svarende til 138,66 lektioner, eksklusiv eksamenstid. 

Der kan påregnes hjemmearbejde. På skolen forefindes lektiecafe 1 gang om ugen. 

4. Materialer og opgaver

Der bliver brugt, bøger, kompendier og supplerende materiale, og tilhørende erhvervsfaglige opgaver. 


5. Eksamensgrundlag

Det er et krav, at der udarbejdes et eksamensprojekt, som skal godkendes af underviseren inden eksamen. 

6. Bedømmelseskriterier

Bedømmelsen er en vurdering af, i hvilket omfang elevens præstation lever op til de faglige mål, som de er angivet i pkt. 2. I denne vurdering lægges der vægt på, om eleven:

Bedømmelsen er en vurdering af, i hvilket omfang elevens præstation har opnået de faglige mål, som de er angivet i pkt. 2.1. I denne vurdering lægges der vægt på, om eleven:
1. Har grundlæggende matematiske færdigheder, herunder:
a. Kan håndtere tal og symboler i konkrete og abstrakte sammenhænge,
b. kan anvende formler til beregning af ukendte størrelser,
c. har kendskab til matematiske metoder og kan anvende dem korrekt,
d. kan udføre ræsonnement og
e. kan anvende hjælpemidler korrekt.
2. kan anvende matematik på foreliggende opgaver og spørgsmål, herunder:
a. Kan genkende matematikken, hvor den forekommer i praksis,
b. kan vælge korrekt matematisk model til løsning af praktiske opgaver og analyse af åbne spørgsmål,
c. kan reflektere over løsninger og deres muligheder og begrænsninger og
d. kan foretage beregninger korrekt.
3. kan dokumentere beregninger og problemløsninger, herunder:
a. Kan dokumentere beregninger skriftligt,
b. kan forklare matematiske beregninger og følgeslutninger mundtligt og
c. kan forklare de matematiske emner og give eksempler på deres anvendelse.

Der afgives en standpunktskarakter. Eleven skal kende sin standpunktskarakter inden eksamen.

Eksamen afholdes kun hvis det bliver udtrukket. 

Der gives 30 minutters forberedelsestid pr. elev til prøven. I forberedelsen medbringer eleven egne noter samt formelsamling. Eleven må ikke kunne kommunikere under forberedelsen. Eksaminationen af den enkelte elev varer ca. 30 minutter, inklusive votering. Under eksaminationen må eleven støtte sig til projektrapporten, det udleverede spørgsmål med evt. bilag, formelsamling samt notater udarbejdet under forberedelsen.
Eksaminationens ene del tager udgangspunkt i projektrapporten. Eleven skal kunne fremdrage væsentlige sider i det behandlede projektemne og demonstrere viden om og indsigt i de områder af matematikken, der er behandlet i rapporten.
Eksaminationens anden del tager udgangspunkt i et lodtrukkent spørgsmål. Eksaminator udarbejder et passende antal spørgsmål, der tilsammen dækker de områder, der er behandlet i undervisningen.
Eleven vælger rækkefølgen af projektrapporten og det lodtrukne spørgsmål.
Skolen fastsætter, hvilke øvrige hjælpemidler, herunder digitale hjælpemidler, eleven har adgang til under prøven.
Prøvespørgsmål, elevens projektrapport samt en oversigt over, hvad der er arbejdet med i undervisningen, fremsendes til censor forud for prøvens afholdelse.

Efter endt eksamen, afgives eksamenskarakter. 

